პარკები და რეკრეაცია

პარკები და რეკრეაცია (; შემოკლებით ) ― ამერიკული პოლიტიკური სატირული მოკუმენტური სიტუაციური კომედია. შექმნილია გრეგ დენიელსისა და მაიკლ შურის მიერ. ტელესერიალი 2009 წლის 9 აპრილიდან 2015 წლსი 24 თებერვლამდე -ის ეთერში გადიოდა. სერიალი 7 სეზონისგან შედგება, რომლებიც ჯამში 125 ეპიზოდს მოიცავს. 2020 წლის 30 აპრილს ხელახლა შეკრების სპეციალური ეპიზოდი გავიდა. ემი პოლერი გამოგონილი ქალაქის, პაუნის (ინდიანა), პარკების დეპარტამენტის მხიარული, საშუალო დონის ბიუროკრატის, ლესლი ნოუპის როლს ასრულებს. მონაწილეობენ: რაშიდა ჯოუნსი (ენ პერკინსი), აზიზ ანსარი (ტომ ჰავერფორდი), ნიკ ოფერმანი (რონ სვანსონი), ობრი პლაზა (ეიპრილ ლადგეიტი), კრის პრატი (ენდი დუაერი), ადამ სკოტი (ბენ ვაიტი), რობ ლოუ (კრის ტრეგერი), პოლ შნაიდერი (მარკ ბრენდანავიცი), ჯიმ ო'ჰეირი (ჯერი გერგიჩი) და რეტა (დონა მიგლი).

ტელესერიალისთვის სცენარისტებმა კალიფორნიის ადგილობრივი პოლიტიკა გამოკვლიეს და კონსტულაცია ურბანული დაგეგმარების სპეციალისტებთან და ადგილობრივ მოხელეებთან გაიარეს. რადგანაც მაყურებლებმა პერსონაჟი არაინტელექტუალურად და „ჩერჩეტად“ აღიქვეს, სეზონის შემდეგ ლესლი ნოუპის პერსონაჟმა დიდი ცვლილებები განიცადა. სცენარისტებმა სხვადასხვა ეპიზოდში მიმდინარე მოვლენები ასახეს, მაგალითად: პაუნის მერიის დახურვა, რაც 2007-2008 წლის გლობალური ფინანსური კრიზისით იყო შთაგონებული. ბოლო ეპიზოდებში რეალური პოლიტიკური მოღვაწეებიც გამოჩნდნენ, როგორებიც არიან: ჯონ მაკკეინი, მიშელ ობამა და ჯო ბაიდენი.

 სეზონის დროს ტელესერიალმა კრიტიკოსთა შერეული შეფასება დაისმსახურა (ოფისთან შედარებით, რომლის პროდიუსერებიც დენიელსი და შური იყვნენ), თუმცა ტონისა და ფორმატის ცვლილების შემდეგ, მეორე და მომდევნო სეზონებმა მეტწილად კრიტიკოსთა დადებითი შეფასებები დაიმსახურა. ტელესერიალმა არაერთი ჯილდო და ნომინაცია დაიმსახურა, მათ შორის პრაიმტაიმის ემის ჯილდოს 14 ნომინაცია. ემი პოლერმა სერიალში შესრულებული როლისთვის ოქროს გლობუსი დაიმსახურა. 2013 წელს ტელესერიალი წარდგენილი იყო ოქროს გლობუსის საუკეთესო სატელევიზიო მიუზიკლის ან კომედიური სერიალის კატეგორიაში. ჟურნალმა -მა „პარკები და რეკრეაცია“ 2012 წლის საუკეთესო ტელესერიალად დაასახელა. ოთხჯერ ზედიზედ ნომინირების შემდეგ, 2013 წელს ტელესერიალმა ტელეკრიტიკოსთა ასოციაციის ჯილდო მიიღო კომედიაში გამორჩეული მიღწევისთვის.

როლებში და პერსონაჟები
პირველი სეზონის მთავარი პერსონაჟები არიან:
ემი პოლერი ლესლი ნოუპის როლში, რომელიც მის მშობლიურ ქალაქ პაუნიზე უზომოდ შეყვარებული საშუალო დონის ბიუროკრატია და პოლიტიკას მისი ოპტიმიზმის მოკვლის შესაძლებლობას არ აძლევს (რის გამოც ამ სამსახურში უკვე 6 წელიაა). მისი საბოლოო მიზანია, რომ აშშ-ის პრეზიდენტი გახდეს. მას შემდეგ, რაც დენიელსმა და შურმა ტელესერიალის ზოგადი კონცეფცია შეიმუშავეს და საპილოტე ეპიზდის სცენარი დაწერეს, პოლერმა ნუპის როლის შესასრულებლად -ის სკეჩ-კომედიური სერიალი დატოვა, სადაც თითქმის 7 წელი მუშაობდა.
რაშიდა ჯოუნსი ენ პერკინსის როლში. პერკინსი ექთანია და პოლიტიკა არ აინტერესებს, მაგრამ ლესლისთან დამეგობრების შემდეგ უფრო აქტიურად ერთვება ქალაქის მმართველობაში ჯონზი დენიელსმა და შურმმა ჯერ კიდე 2008 წელს შეარჩიეს, როდესაც პარკები და რეკრეაცია ოფისის სპინ-ოფად იყო ჩაფიქებული, სადაც ჯონზი ჯიმ ჰელპერტის მეგობარი გოგონას, კარენ ფილიპელის როლს ასრულებდა, რომელიც სტემფორდის ოფისში მუშაობდა, შოუს მესამე სეზონში კი სკრენტონის ოფისში გადაინაცვლა. მეექვსე სეზონში ჯონზმა და რობ ლოუმ ტელესერიალი დატოვეს, თუმცა მომდევნო სეზონში მოწვეული მსახიობის როლში დაბრუნდა. ჯონზი და ლოუ ტელესერიალის ფინალში და სპეციალურ ეპიზოდში დაბრუნდნენ.
პოლ შნაიდერი მარკ ბრენდანავიცის როლში, რომელიც ქალაქის დამგეგმავია. იგი ამ სფეროში ოპტიმიზმის გრძნობით შევიდა, მაგრამ მას შემდეგ ენთუზიაზმი დაკარგა და იმედგაცრუებული დარჩა. შნაიდერმა ტელესერიალის დასაწყისში აღნიშნა, რომ ეს როლი უსაფრთხო არ იყო და ის ჯერ კიდევ ცდილობდა პერსონაჟის მოტივაციების გამოცნობას. შნაიდერმა ტელესერიალი მეორე სეზონის შემდეგ დატოვა, რის შემდეგაც მისი პერსონაჟი შოუში აღარ არის ნახსენები.
აზიზ ანსარი ტომ ჰავერფორდის როლში, რომელიც ლესლის სარკასტული და საკუთარ თავზე გადამეტებული შეფასების მქონე ქვეშევრდომია. ჰავერფორდი ქალაქის მერიის სამსახურის დატოვებაზე ფიქრობს, რათა საკუთარ ანტრეპრენერულ ინტერესებს მიჰყვეს. ჯოუნსის მსგავსად, დენიელსმა და შურმა ანსარიც პარკები და რეკერაციის განვითარების ადრეულ სტადიაზევე შეარჩიეს.
ობრი პლაზა ეიპრილ ლადგეიტის როლში, რომელიც პარკების დეპარტამენტის ცინიკოსი სტაჟიორია და მონოტონური ხმით საუბრობს. იგი საბოლოოდ რონის სრულყოფილი ასისტენტი ხდება. როლი სპეციალურად ოდრი პლაზასთვის დაწერეს. მასთან შეხვედრის შემდეგ, კასტინგის თავმჯდომარეომ, ალისონ ჯოუნსმა შურს უთხრა: „ახლახანს ჩემ ცხოვრებაში ყველაზე უცნაურ გოგოს შევხვდი. მას უნდა შეხვდე და შოუში ჩასვა.“
კრის პრატი ენდი დუაერის როლში, რომელიც სულელი და ზარმაცი, მაგრამ საყვარელი პერსონაჟი და ენის ყოფილი მეგობარი ბიჭია. თავდაპირველად ჩაფიქრებული იყო, რომ პრატი მოწვეული მსახიობი უნდა ყოფილიყო და ენდის პერსონაჟი მხოლოდ პირველ სეზონში უნდა გამოჩენილიყო, მაგრამ პროდიუსერებს პრატი ისე მოეწონათ, რომ მეორე სეზონიდან მსახიობთა რეგულარულ შემადგენლობაში აიყვანეს.

ტელესერიალის სხვადასხვა მონაკვეთში მსახიობთა ძირითად შემადგენლობას ახალი მსახიობები დაემატნენ:
ადამ სკოტი ბენ უაიტის როლში, რომელიც ბრწყინვალე, მაგრამ სოციალურად უტაქტო საჯარო მოხელეა. იგი ახალგაზრდობაში მერობისას დაშვებული შეცდომის გამოსყიდვას ცდილობს. პარკები და რეკრეაციაში როლის შესასრულებლად სკოტმა კომედიური ტელესერიალი დატოვა. იგი ტელესერიალში მეორე სეზონის ბოლოსწინა ეპიზოდში „ოსტატური გეგმა“ გამოჩნდა.
რობ ლოუ ქრის ტრეგერის როლში, რომელიც ზედმეტად პოზიტური და ჯანმრთელობაზე მზრუნველი საჯარაო მოხელეა. ლოუ შოუში სკოტთან ერთად გამოჩნდა და მოწვეულ მსახიობად იყო ჩაფიქრებული, მაგრამ მოგვიანებით რეგულაური სამსახიობო შემადგენლობის მრავალწლიან კონტრაქტს მოაწერა ხელი. მან და რაშიდა ჯოუნსმა შოუ მეექვსე სეზონის ეპიზოდში „ენი და კრისი“ დატოვეს. ისინი ფინალურ ეპიზოდსა და 2020 წლის სპეციალურ ეპიზოდში გამოჩნდნენ.
ჯიმ ო'ჰეირი და რეტა პირველი სეზონიდან მოყოლებული რეგულარულად ჩნდებიან გარი გერგიჩისა და დონა მიგლის როლში, მაგრამ მათი პიროვნებები მეორე სეზონამდე არ განვითარებულა. შურმა აღნიშნა, რომ პარკები და რეკრეაციის პერსონალს მსახიობები მოსწონდა და გადაწყვიტა, ისინი შოუში დაეტოვებინა. „ვარჯიში პაემნისთვის“ ეპიზოდის შემდეგ ჯერი მოუქნელ თანამშრომლად ჩამოყალიბდა, რომელსაც დეპარტამენტის სხვა თანამშრომლები დასცინიან. დონა თავხედ ჰედონისტად ჩამოყალიბდა, რომლის მისტიკური ცხოვრების დეტალები შიგადაშიგ ცხადდება. სეზონამდე დონა და ჯერი რეგულარული სამსახიობო შემადგენლობის წევრები არ იყვნენ. სეზონში მათი სახელები დასაწყისშიც ჩანს.
ბილი აიხნერი კრეგ მიდლბრუკსის როლში, რომელიც პაუნის ადგილობრივი მთავრობის ზედმეტად მოწადინებული თანამშრომელია. მან პაუნიში მუშაობა მას შემდეგ დაიწყო, რაც იგლტონი ქალაქს შეერწყა. ის რეგულარული სამსახიობო შემადგენლობის ნაწილი მე-7 სეზონის მეოთხე ეპიზოდიდან გახდა.